Foto: FAH



"TU SE ne radi o vrećama kupusa, to su ljudi. Ljudi koji su očajni, koji bježe iz teške situacije, preuzimaju rizik i ne možete ih dočekati pendrecima", komentirao je premijer Zoran Milanović kada se napokon oglasio o izbjegličkoj krizi koja potresa čitavu Europu.



Milanović tvrdi da je Hrvatska spremna pomoći "u skladu sa svojim mogućnostima, koje su male, ali postoje". "Mi smo zemlja koja je dobila tuđu pomoć kada nam je bilo najteže", podsjeća Milanović.

MILANOVIĆ: TU SE NE RADI O VREĆAMA KUPUSA, TO SU LJUDI"Mi smo zemlja koja je kada je bilo najteže dobila tuđu pomoć i u skladu sa svojim mogućnostima, koje su male, ali postoje spremni smo pomoći i to ćemo napraviti", izjavio je premijer Zoran Milanović. Moramo biti ljudi, ako hoćete kršćani, muslimani, imati srca, dati od sebe, ne biti sitne gazde i sitni ziceri. Tu se ne radi o vrećama kupusa, to su ljudi, ljudi koji su očajni, koji bježe iz teške situacije i ne možete ih dočekati pendrecima. Hrvatska ne može imati strategiju za izbjeglice jer je nema ni Europa, zaključio je. Posted by Hrvatska uživo on Sunday, August 23, 2015



"Bude li potrebno, a ne očekujemo da će se to preliti u Hrvatsku, moramo biti ljudi, ako hoćete kršćani, i da ti sve od sebe. Ne biti sitni gazde i sitni žicari. A vidim da i takvih u Hrvatskoj ima, ali jako malo", rekao je Milanović.



Na pitanje kako će se financirati pomoć koju će Hrvatska eventualnu pružiti izbjeglicama, Milanović je odgovorio da to nije problem. Još jednom je međutim naglasio kako ne očekuje da će u Hrvatsku stići veći val izbjeglica, zbog toga što se ne nalazimo u Schengenskoj zoni.



"Nama Talijani i Nijemci nisu zatvorili granice kad nam je bilo najteže"



Na pitanje koja je Hrvatska strategija u odnosu na izbjeglice, Milanović odgovara: "Hrvatska ne može imati strategiju bez Europske unije, a EU je nažalost još nema. Ovo je EU dočekalo kao iznenađenje".



"Ako bude humanitarna kriza većih razmjera mi ćemo pomoći i možemo pomoći. Naš brod, jedan od najvećih koje imamo, je trenutno kod Catanije i Sicilije, posjetit ću ga za nekoliko dana, gdje sudjeluje u spašavanju ljudi. Primit ćemo više stotina izbjeglica, ako treba i više od toga, kroz program koji je dogovoren na Europskom vijeću. Tu smo, nećemo bježati od svoje odgovornosti, prije svega kao ljudi".



Na pitanje hoće li Hrvati biti solidarni prema izbjeglicama, Milanović odgovara: "Vjerujem da hoće. Kad je nama bilo najteže, nama Talijani i Nijemci nisu zatvorili granice. Hrvata je malo otišlo, ali su mogli otići".